
LESLIE KELLY

Hennes sanne jeg


Til et par av mine yndlings-«rampejenter» –Julie og Lori.

Og til en morsom rampegutt –Tony!

La oss være rampete sammen igjen en gang!






Prolog



De kalte henne Crimson Rose.

Da navnet hennes ble annonsert i en sensuell, nesten ærbødig tone på Leather and Lace, en eksklusiv herreklubb, spredte en respektfull stillhet seg. Rommet ble rolig, bråkete samtaler ble erstattet med taus forventning.

Forretningsmenn med åpne skjortekrager stoppet sin hviskende flørt med servitrisene i små, svarte skjørt og trange topper. Gjestene i et helt utdrikkingslag gikk tilbake til bordet sitt, og skubbet til brudgommen som for å si: se og gråt. Single menn som kom hver uke bare for å se henne, lente seg bakover i myke skinnstoler og stirret henført på scenen med halvlukkede øyne. Isen som klirret i glassene var snart den eneste lyden i det luksuriøst dekorerte rommet, selv servitrisene visste bedre enn å forstyrre gjestene når Crimson Rose var på scenen.

Hun danset bare to ganger i uken –på lørdager og søndager –og siden den kvelden hun begynte, hadde Crimson Rose blitt en av de heteste attraksjonene i Chicagos klubbmiljø. Byen hadde lenge vært vant til dansere med hardt utseende som strippet og vred seg til den tunge rytmen i seksuell musikk, de hadde bare ikke sett noe i nærheten av henne.

Hun så ikke hard ut, hun var elegant. De delikate trekkene og naturlige kurvene fikk hver mann som så henne til å lure på hvordan det ville føles å berøre den kremfargede huden.

Hun strippet ikke… hun kledde av seg. Langsomt. Forførende. Som om hun hadde all verdens tid til å gi en mann nytelse.

Hun vred seg ikke, hun svaiet, beveget seg med ledig eleganse. Hver gest, hver bevegelse var en invitasjon til å se på henne.

Musikken hennes var ikke sexy, den var sensuell, erotisk og sjelfull nok til å få en mann til å lukke øynene og nyte den. Skjønt, ingen ville gjøre det så lenge hun var på scenen.

Selv om jobben hennes kanskje ville redusere noen kvinner i omgivelsenes øyne, løftet Crimson Rose den opp til et kunstnerisk nivå i stedet for ren seksuell stimulering.

Hun likte det hun gjorde. Og de likte å se på henne.

Den lave, sensuelle trommingen i et osende nummer begynte, men scenen forble mørk mens arbeiderne fikk på plass et bærbart rødt sceneteppe i sateng, som bare ble brukt av henne. Det var en nylig investering av ledelsen, som hadde innsett at inntrykket av at danserinnen var førsteklasses, var en del av Crimson Roses tiltrekning. På samme måte som mysteriet som omga henne.

Mens de fleste av de andre danserne i klubben opptrådte under sterke lyskastere og full eksponering, danset Crimson Rose i skyggen og ringer av lys på nøyaktig de rette tidspunktene. Den røde fløyelsmasken ble aldri tatt av. De fleste regnet med at ledelsen spilte bevisst på den populære hemmeligholdelsen rundt Crimson Rose.

Endelig ble musikken høyere, og lyskasterne, med farger fra myk rosa til blodrødt, lyste opp scenen, danset fram og tilbake, og hver av dem stoppet et øyeblikk på ett sted: sømmen på det lukkede satengsceneteppet.

–Og nå, til deres nytelse, kommer Chicagos perfekte blomst, Crimson Rose, sa en glatt maskulin stemme i høyttalerne.

Ingen klappet eller hvisket. Ingen beveget seg. Alles øyne var festet midt på sceneteppet, der en hånd begynte å komme til syne.

Den var blek. Delikat, med lange fingre og smale håndledd. En fargefull design –påmalt kroppskunst –begynte på en fingertupp med et lite løv. Det hang fast i en ranke som buktet seg oppover hånden hennes, rundt håndleddet. Da armen hennes kom til syne, ble mer av den løvrike ranken, med skarpe torner, avslørt. Den glitret, sensuelt og rampete, lokkende og farlig.

Smidig og langsomt kom hun fram fra teppet til hun var helt ute. Men hodet hennes var bøyd, og det rødbrune håret skjulte ansiktet.

Tempoet pulserte. Danseren sto stille, som om hun ikke registrerte publikum. Endelig skiftet lyskasterne farge, og de livlige rødfargene ble erstattet med en myk gulfarge. Og som om hun var en lukket blomst som ble vekket av daggry, begynte Crimson Rose å bevege seg.

Hodet hennes ble løftet langsomt, og den delikate halsen ble framhevet av mer kroppskunst. Håret hennes falt bakover da hun vendte seg mot lyset, som om hun ønsket morgenen velkommen.

De fyldige leppene hennes –røde og fuktige –var lett atskilt, og sendte levende bilder og erotiske fantasier inn i tankene på hver mann som var nær nok til å se glansen… Denne kvinnen var skapt for kyssingens kunst. Og sensuell nytelse.

Men der stoppet utsikten til ansiktet hennes. En myk, rød fløyelsmaske dekket resten. I masken glitret grønne juveler som de i vinranken, noe som gjorde publikum sikre på at fristerinnens øyne måtte ha en ren, levende smaragdgrønn farge. De fleste beundrerne hennes visste at ansiktet hennes ikke ville bli avslørt og fokuserte oppmerksomheten på resten av henne.

Hun hadde på seg lag av mykt stoff, formet som kronblader. Og som blomsten som ble vekket av solen, begynte hun å hengi seg til lyskasterens varme. Hun svaiet og strakk seg dovent som en katt i sollysets varme. Bevegelsene var makelige, og avslørte et slankt lår, et glimt av hofte.

Så økte tempoet. Hun buet seg og svaiet over scenen med feminin ynde. Men for de fleste virket hun ensom –fjernet fra omgivelsene sine –og avslørte en sensuell lengsel som tagg om en tilfredsstillelse som aldri ville komme.

Alle i publikum ville gjerne ha tilfredsstilt den for henne.

Alle.

Hver bevegelse fikk lagene i kostymet hennes til å røre seg, helt til kronbladene nesten danset rundt henne av seg selv. De skilte seg og avslørte slanke bein, ga en titt her og et glimt der.

Og så begynte de å forsvinne.

Hver eneste mann lente seg framover. Hver gang hun snudde seg, traff en ny stoffbit gulvet. Hendene hennes beveget seg så uanstrengt at det virket som om de falt ned av seg selv. De lette rosa slørdelene forsvant først, fulgt av tyngre satengbiter. Snart var de lange, velskapte beina avslørt opp til låret. Et satengstykke som dekket magen hennes forsvant, revet bort fra snorene i en bikinitopp.

Hun fortsatte sirenedansen mens stoffet falt og tempoet ble raskere. Til slutt, da hun bare hadde på seg en skinnende rød g-streng og to små, delikate rosa kronblader over brystvortene, kikket hun på publikum, nedlot seg til å gi dem sin oppmerksomhet. Vanligvis ville hun på dette tidspunktet sende dem et våget smil, fjerne kronbladene fra brystvortene og smette bak sceneteppet. Hun ville gi dem et glimt –raskt, åndeløst sexy –og forsvinne inn i en av de mørke garderobene til det var tid for hennes andre forestilling for kvelden. Men i kveld… i kveld nølte hun. Nei. I kveld stivnet hun.

For idet hun kastet et siste blikk over publikum og så en rekke velkjente ansikter i mengden, ble oppmerksomheten hennes fanget av en skyggeaktig figur som sto bakerst i rommet, ved baren. Hun overhørte den forventningsfulle tausheten fra de som kjente forestillingen hennes, og som ventet på klimakset de hadde kommet for å se, og fokuserte all oppmerksomhet på ham.

Hun kunne ikke se mye på den avstanden, på grunn av masken og lyskasteren som skinte i ansiktet hennes. Men hun så nok til å få hjertet hennes –som allerede hamret etter forestillingen –til å slå i superfart.

Herfra så han ut til å ha svart hår, svarte øyne og svarte klær. Hun kunne ikke se noen av trekkene hans, bare den høye, mørke skikkelsen –brede skuldre, smale hofter. Han var kanskje farlig, med tanke på størrelsen og det skyggeaktige mørket som skjulte ham for hennes blikk –men akkurat nå følte hun seg lokket mot ham. Trollbundet. Fanget.

Øynene deres møttes. Han visste at han hadde oppmerksomheten hennes. Og i det øyeblikket ønsket hun inderlig å gå ned fra scenen, gjennom rommet, nær nok til å se om han var like kjekk som den skyggelagte skikkelsen antydet. Så nærmere –for å se hva som lå skjult i de svarte øynene.

Men plutselig plystret noen… noen andre ropte. Hun innså at hun hadde glemt musikken og dansen og publikum og grunnen til at hun var der.

Pirring. Forførelse. Det var hennes grunner til å være der. Noe som gjorde det ekstra merkelig at det akkurat nå var Crimson Rose som var forført.

Nok. På tide å avslutte.

Hun lot blikket gli over publikum og sendte dem et ertelystent sexy blikk, som om pausen hadde vært bevisst. Og helt og holdent for deres skyld. Med blikket inviterte hun dem til å forestille seg hvem som hadde fått henne til å puste tungt og slikke seg forventningsfullt over leppene. Hvem som fikk huden hennes til å rødme, kjønnet til å dampe og brystvortene til å bli stive.

Hun ønsket bare at hun visste svaret.

Med et sidelengs blikk gjennom halvlukkede øyne grep hun de små kronbladene –rosa, for å stå til huden rundt de stive brystvortene –og tok dem av.

Publikum brølte da hun forsvant bak teppet. De klappet i flere lange minutter mens hun fikk tilbake pusten og prøvde å tvinge pulsen ned i den normale rytmen.

Da den gjorde det, tok hun sjansen og kikket ut gjennom teppet, og blikket rettet seg mot det mørke stedet ved baren.

Men den mørke fremmede var borte.

Bak masken kan

insertSpan.js
// Small Javascript that will insert a span-element into every header 
// and paragraph element to trick the iPad/iBooks into centering text.
// See http://infogridpacific.typepad.com/using_epub/2010/10/dirty-little-hacks-in-epub.html
function setSpanIGP(){
  var clsElementList=document.getElementsByTagName('p');
  setSpaninPara(clsElementList);
}

function setSpaninPara(pClassList){
  for(i=0;i<=pClassList.length;i++){
    if(pClassList[i]){
      var para_html=pClassList[i].innerHTML;
      para_html='<span>'+para_html+'</span>';
      pClassList[i].innerHTML=para_html;
    }
  }
}

function init(){setSpanIGP();}

window.onload=init;






